|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број:021-140/2025-II-01**

**Датум: 14.05.2025. године.**

На основу члана 36. Закона о планском систему Републике Србије („Сл. гл. РС“, број 30/2018), чл.114 и 116. Статута општине Рача („Сл. гл. општине Рача“, број 3/19), чланова 17., 24., 25. и 26. Одлуке о јавној расправи („Службени гласник општине Рача“, бр. 33/20) и члана 34. Пословника о раду Општинског већа („Сл. гл.општине Рача“, број 22/20, 8/22 и 9/24), Општинско веће општине Рача, на седници одржаној дана 14.05.2025. године, донело је:

**З А К Љ У Ч А К**

1. О спровођењу јавне расправе о нацрту Програма унапређења социјалне заштите у општини Рача, за период 2025. годинe, до 2030. године ( у даљем тексту: Програм), који је израдила Радна група образована Одлуком о приступању изради програма за унапређење социјалне заштите општине Рача и Одлуком о измени одлуке о приступању изради програма за унапређење социјалне заштите општине Рача , (Службени гласник општине Рача број 6/24 и 21/24).
2. Саставни део овог закључка је нацрт Програма и исти ће уз ову Одлуку бити објављен на званичној интернет страници општине Рача.
3. Лице задужено за давање информација и објашњења учесницима јавне расправе о предложеном нацрту Програма је Драгана Антонијевић, координатор Радне групе за израду исте.
4. Јавна расправа о Програму одржаће се у периоду од 15.05.2025. године, до 30.05.2025. године.
5. Општинско веће општине Рача позива све грађане, удружења, стручну и осталу јавност да се упознју са радним текстом Нацрта Програма и да дају предлоге, сугестије и коментаре. Своје примедбе и мишљења на акт који је предмет јавне расправе могу поднети, односно доставити у писаном облику на адресу: Општинско веће општине Рача, Карађорђева 48, 34210 Рача са назнаком: Јавна расправа о нацрту Програма унапређења социјалне заштите у општини Рача за период 2025. до 2030. године или у електронском облику на мејл адресу: opstina@raca.rs, најкасније до 30.05.2025. године, до 10,00 часова или усмено на јавној презентацији за време њеног трајања.
6. Утврђује се Програм јавне расправе о нацрту Програма, који је саставни део овог закључка.
7. Јавна презентација нацрта Програма одржаће се дана 22.05.2025. године, са почетком у 11,00 часова, у Скупштинској сали, у згради општине Рача, ул. Карађорђева 48, Рача.
8. Радна група за израду Програма се обавезује да изради Извештај о спроведеној јавној расправи.
9. Закључак објавити на званичној веб презентацији општине Рача.

**Образложење**

Правни основ за доношење овог закључка садржан је у члану 36. Закона о планском систему РС („Сл. гл. РС“, број 30/2018), којим је дефинисано спровођење јавне расправе документа јавне политике и члана 114. Статута општине Рача („Сл. гл.општине Рача“, број 3/19), којим је прописана обавеза органа општине да организује јавну расправу у поступку примене стратешких планова развоја.

Члановима 17. 24. 25. и 26. Одлуке о јавној расправи („Службени гласник општине Рача“, бр. 33/20), прописана је надлежност органа за организовање јавне расправе, покретање поступка јавне расправе и садржине програма јавне расправе.

Чланом 34. Пословника о раду Општинског већа општине Рача ( Службени гласник општине Рача одређено је да Општинско веће у оквиру својих овлашћења доноси: одлуке, упутства, правилнике, решења, закључке, програме, пословник, и даје аутентично мишљење о актима које доноси.

У складу са горе наведеним, донет је закључак о спровођењу јавне расправе о нацрту Програма.

**ОПШТИНСКО ВЕЋЕ ОПШТИНЕ РАЧА**

 **Председник**

Бранко Радосављевић, с.р.